इंटरनेशनल डेस्क. इराक में इस्लामिक स्टेट के गढ़ मोसुल में केमिकल अटैक का मामला सामने आया है। इराक में केमिकल अटैक का यह संभवत: पहला मामला बताया जा रहा है। इस हमले में कम से कम 12 लोग घायल हुए हैं। इरबिल में मौजूद अंतरराष्ट्रीय रेड क्रॉस के एक डॉक्टर ने बीबीसी से इस घटना की पुष्टि की है। बच्चे भी बने निशाना...
- इस कथित हमले में एक 11 साल और एक महीने के बच्चे के घायल होने की खबर है।
- अंतरराष्ट्रीय रेड क्रॉस के डॉक्टर का कहना है कि केमिकल की पहचान नहीं हो सकी है।
- लेकिन इसका शिकार बने विक्टिम को देखकर साफ पता चलता है कि यह केमिकल अटैक ही है।
- रेडक्रॉस के मध्य पूर्व निदेशक रॉबर्ट मारदिनी ने बताया कि विक्टिम्स के लक्षण रासायनिक एजेंट के इस्तेमाल के लगते हैं। वो छाले, लाल आंखों, जलन, उल्टी और खांसी से पीड़ित थे।
- उन्होंने कहा कि अंतरराष्ट्रीय कानून के तहत रासायनिक हथियारों का इस्तेमाल प्रतिबंधित है। इस हमले के लिए कौन ज़िम्मेदार है, अभी तक पता नहीं चला है।
hin_Deva hin_Deva hin_Deva hin_Deva hin_Deva hin_Deva